Eisteddfod
Store norske leksikon,Kunst og estetikk,Musikk,Populærmusikk,Musikkfestivaler og musikkpriser
Eisteddfod er et walisisk kulturstevne og festival til fremme av keltisk kultur, med konkurranser i musikk, solo- og korsang, deklamasjon, diktning og skuespill.
Walisisk språk er gjennomført ved arrangementene. De fleste er lokale, men hvert år i august arrangeres det en nasjonal eisteddfod for hele Wales, kalt The National Eisteddfod. Denne omreisende festivalen har ulike tilholdssted i henholdsvis nord- og sør-Wales annethvert år. Årlig har tilstelningen drøyt 150 000 besøkende.Opphavet til Eisteddfod i Wales kan spores tilbake til 1176. Selve festivalen har blitt arrangert hvert år siden 1861 med et unntak – i 1914 ble den utsatt grunnet utbruddet av første verdenskrig.Det blir i tillegg holdt en årlig internasjonal eisteddfod i Llangollen i Denbighshire, med deltagelse fra flere land. Norge har også vært representert, og koret Cantus fra Trondheim vant Choir of the World Competition i 1993. Les mer i Store norske leksikon keltiske språk keltere Wales Eksterne lenker The National Eisteddfods nettside «Kelterne i Europa» – Norgeshistorie.no